Du er her: icrofs.dk Temasider om økologi Cirkulær bioøkonomi
Fakta om cirkulær bioøkonomi
Jordklodens ressourcer skal udnyttes på en bæredygtig måde, som giver plads til kommende generationer, til sunde økosystemer og til sunde foder- og fødevarer til dyr og mennesker. Økologisk jordbrugsproduktion og fødevaresystemer skal derfor baseres på bæredygtige og effektive økologiske kredsløb og på fornybare ressourcer.
Begreberne cirkulær økonomi og bioøkonomi (i kombination kaldet cirkulær bioøkonomi) kombinerer effektivitet og recirkulering med biobaseret produktion. Cirkulær bioøkonomi er derfor et kerneelement i økologisk produktion, og nøglen til intelligent grøn vækst. Økologien kan ses som en løftestang for den cirkulære bioøkonomi.
Læs mere om cirkulær bioøkonomi i ICROFS' forskningsstrategi
For at etablere en cirkulær bioøkonomi, er det nødvendigt at udvikle helt nye industrielle processer med biomasse som det afgørende input. Det indebærer samtidig, at der udvikles metoder til at bearbejde og raffinere biomassen, så den ud over at levere energi i biogasanlæg kan omdannes til bl.a.
Organic RDD 3-projektet SuperGrassPork skal udvikle et system til produktion af økologiske grise, hvor en stor del af proteinfoderet kommer fra lokalt produceret kløvergræs.
Projektets formål er at etablere en holdbar løsning i forhold til at opnå en udvidet og ressourceeffektiv økologisk svineproduktion, baseret på bioraffineret proteinfoder ekstraheret fra økologiske græsmarksafgrøder.
Fokus sættes på følgende:
optimering af og strømlining af bioraffineringsteknikker
måling og evaluering af foderværdien af græsprotein til svin
miljømæssig og økonomisk bæredygtighed af græsproteinproduktion og
muligheder for kommercialisering af "græsprotein" til økologisk foderproduktion.
Bioraffinering af grøntafgrøder til proteinfoder, gødning og energi
Organic RDD 2-projektet OrganoFinery har udviklet et grønt bioraffineringskoncept til produktion af proteinfoder, energi og gødning. Projektet giver løsninger på centrale økologiske udfordringer: Forsyning med proteinfoder til enmavede dyr, bedre og mere robuste sædskifter i områder med få kreaturer, bedre udnyttelse af næringsstofferne, højere udbytter og stærkere klimaprofil.
OrganoFinery har inddraget hele værdikæden med følgende aktiviteter:
Dyrkningsforsøg til identificering af de bedste grøntafgrøder til bioraffinering
omdannelse af restfraktioner til produktion af biogas og økologisk gødning
forretnings- udvikling for bioraffinering.
Læs om OrganoFinerys resultater
Organic RDD2-projektet Multiplant har undersøgt, hvilken indflydelse anvendelsen af urter i græsblandinger og slætstrategi har på biogaspotentialet og energiproduktion. Formålet har været udvikle og demonstrere økoloigiske planteavlssystemer med høj produktion af biomasse pr. arealenhed til energi- og proteinproduktion med henblik på raffinering til énmavede dyr.
Innovative løsninger for hvordan sidestrømme, rest- og affaldsprodukter fra andre dele af samfundet (f.eks. spildevand og kildesorteret organisk affald) kan recirkuleres som gødning til planteproduktion og næringsstoffer til husdyrproduktionen
Innovative løsninger for hvordan der kan opnås en god næringsstofforsyning og høj næringsstofudnyttelse på bedriften eller mellem bedrifter, f.eks. gennem effektiv udnyttelse af kvælstoffikserende afgrøder og husdyrgødning, udvikling af plantebaserede gødninger og jordforbedringsmidler, udnyttelse af bioforgassede materialer, udnyttelse af sidestrømme fra bioraffinering, udnyttelse af kompost og komposteringsprocesser, innovative gødningsstrategier og præcis næringsstofstyring
Udvikling af processer til bioraffinering og fermentering, evt. i kombination med bioforgasning, som basis for effektiv udnyttelse af relevante biologiske materialer som f.eks. græs og andre flerårige afgrøder, tang og andre vandbaserede ressourcer, samt insekter til produktion af proteiner og andre næringsstoffer til husdyr og mennesker, ingredienser til fødevareindustrien (extruderede proteiner, kulhydrater, fedtstoffer, fibre mm.), erstatning for fossilt baserede materialer, og tilbageførsel af næringsstoffer til jorden
Udvikling af forretningsmodeller for cirkulær bioøkonomi, f.eks. forretningsmodeller der kan etableres imellem samfundets næringsstofhåndtering (spildevand og kildesorteret organisk affald) og økologisk jordbrug; samarbejds- og forretningsmodeller for optimal næringsstoffordeling og -udnyttelse imellem økologiske jordbrug; mm; løsninger for lokal forarbejdning og forsyningssikkerhed;
Udvikling af teknologiske løsninger i forbindelse med ovenstående specifikke forskningsområder, samt af det videnskabelige grundlag for teknologivurdering, der kan anvendes til udvikling af de økologiske regelsæt i overensstemmelse med de økologiske principper. Herunder innovativ udnyttelse af data og IKT til at understøtte management af produktionsprocesser, samt understøtte dokumentation, sporbarhed og sikkerhed af produkterne
122499 / i31